Okresná prokuratúra Prešov 
Masarykova 16, 080 97 Prešov,  	

Sp. zn. : 2 Pv 816/13/7707	Prešov, 10.7.2015
EEČ : 2-58-601-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 dňa 24.09.2013  v Prešove  na ul. Vihorlatskej č. 2/A na predajnom  mieste spoločnosti Slovak Telekom,  a. s.,  T-Centrum s uvedenou spoločnosťou uzatvoril zmluvu o poskytovaní   verejných  služieb, v ktorej sa zaviazal  využívať  program služieb  Happy M, na základe ktorej  mu bolo   pridelené účastnícke číslo 0911 485 541 a mobilný telefón zn. Samsung XXXXX, IMEI: 35603058526925,  následne toho istého dňa  v Prešove na ul. Vihorlatskej č. 2/A na predajnom mieste spoločnosti  XXXXX, a.s. s uvedenou  spoločnosťou  uzatvoril  zmluvu  o poskytovaní  verejných služieb, v ktorej sa zaviazal využívať program  Kengura 30 EUR, na základe  ktorej   mu bolo pridelené  účastnícke číslo 0918 850837 a mobilný telefón zn. Samsung XXXXX  white IMEI: 356503054113181 a následne   na ul. Hlavnej  č. 46 v Prešove na predajnom mieste spoločnosti  XXXXX,  a. s. s uvedenou spoločnosťou   uzatvoril  zmluvu  o poskytovaní  verejných služieb, v ktorej sa zaviazal  využívať  program Kengura 25  EUR, na základe  ktorej mu bolo pridelené účastnícke číslo 0918 852 941 a mobilný telefón  zn. NOKIA 311, IMEI: 355945054741092, pričom pri  uzatváraní   všetkých  troch  zmlúv  použil identitu osoby XXXXX, bytom Hanušovce  nad Topľou, čím spoločnosť Slovak Telekom, a.s., spoločnosť Orange  Slovensko a. s. , boli týmto konaním uvedené  do omylu a spoločnosti Slovak Telekom a. s. Bajkalská  č. 28  XXXXX, bola spôsobená škoda vo výške   najmenej 170,51 EUR a spoločnosti Orange  Slovensko, a.s.  Metodová č. 8, XXXXX, bola spôsobená škoda vo výške 356,35 EUR.

lebo obvinený nebol v čase činu pre nepríčetnosť trestne zodpovedný

Odôvodnenie:

Uznesením  povereného príslušníka Policajného zboru  Obvodného oddelenia   PZ   Prešov  - juh pod ČVS: ORP-1861/JU-PO-2013 dňa 31.12.2013 bolo  podľa § 206 ods. 1 Trestného poriadku  vznesené   obvinenie XXXXX za prečin   podvodu podľa § 221 ods. 1 Trestného zákona na tom skutkovom základe, že 

 dňa 24.09.2013  v Prešove  na ul. Vihorlatskej č. 2/A na predajnom  mieste spoločnosti Slovak Telekom,  a. s.,  T-Centrum s uvedenou spoločnosťou uzatvoril zmluvu o poskytovaní   verejných  služieb, v ktorej sa zaviazal  využívať  program služieb  Happy M, na základe ktorej  mu bolo   pridelené účastnícke číslo 0911 485 541 a mobilný telefón zn. Samsung XXXXX, IMEI: 35603058526925,  následne toho istého dňa  v Prešove na ul. Vihorlatskej č. 2/A na predajnom mieste spoločnosti  XXXXX, a.s. s uvedenou  spoločnosťou  uzatvoril  zmluvu  o poskytovaní  verejných služieb, v ktorej sa zaviazal využívať program  Kengura 30 EUR, na základe  ktorej   mu bolo pridelené  účastnícke číslo 0918 850837 a mobilný telefón zn. Samsung XXXXX  white IMEI: 356503054113181 a následne   na ul. Hlavnej  č. 46 v Prešove na predajnom mieste spoločnosti  XXXXX,  a. s. s uvedenou spoločnosťou   uzatvoril  zmluvu  o poskytovaní  verejných služieb, v ktorej sa zaviazal  využívať  program Kengura 25  EUR, na základe  ktorej mu bolo pridelené účastnícke číslo 0918 852 941 a mobilný telefón  zn. NOKIA 311, IMEI: 355945054741092, pričom pri  uzatváraní   všetkých  troch  zmlúv  použil identitu osoby XXXXX, bytom Hanušovce  nad Topľou, čím spoločnosť Slovak Telekom, a.s., spoločnosť Orange  Slovensko a. s. , boli týmto konaním uvedené  do omylu a spoločnosti Slovak Telekom a. s. Bajkalská  č. 28  XXXXX, bola spôsobená škoda vo výške   najmenej 170,51 EUR a spoločnosti Orange  Slovensko, a.s.  Metodová č. 8, XXXXX, bola spôsobená škoda vo výške 356,35 EUR.

V priebehu  skráteného vyšetrovania  predmetnej trestnej na základe  znaleckého posudku  z odboru  zdravotníctvo a farmácia, odvetvie psychiatria, s cieľom vyšetrenia  duševného stavu obvineného pod číslom  znaleckého konania 27/2015 súdny znalci zistili u obvineného  závažnú duševnú chorobu -  schizofréniu, ktorou obvinený trpel aj v inkriminovanom čase. Obvinený tak v čase spáchania skutku nebol schopný  rozpoznať nebezpečenstvo a protiprávnosť svojho konania a nebol schopný  svoje konanie ovládať.  Znalci ďalej konštatujú, že obvinený nechápe dostatočne validne zmysel trestného konania.

Vzhľadom na uvedené  súdni znalci -  psychiatri uvádzajú, že  bez  psychiatrickej liečby by pobyt obvineného na slobode   mohol byť  pre spoločnosť nebezpečný.  Preto obvinenému   znalci odporúčajú   uložiť ochranné  psychiatrické liečenie ústavnou formou.  

  Podľa § 23 Trestného  zákona,    kto pre duševnú poruchu v čase spáchania činu inak trestného  nemohol  rozpoznať jeho protiprávnosť alebo ovládať svoje konanie,  nie  je za tento čin trestne zodpovedný. 

Vzhľadom na takto produkované dôkazy bolo potrebné  rozhodnúť  podľa  § 215 ods. 1 , písm. e) Trestného poriadku, pretože prokurátor musí  zastaviť trestné stíhanie ak obvinený nebol v čase činu pre  nepríčetnosť trestne zodpovedný.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Urda
prokurátor